text: কার্লা এভিলার (জন্ম: ১৯৭৮) একজন স্যালভাদোরান লিঙ্গ রূপান্তর অধিকারকর্মী। তিনি কমকেভিস ট্রান্স প্রতিষ্ঠানের এক্সিকিউটিভ ডিরেক্টর।
  
  জীবনী 
  তিনি বেশকিছু হত্যার হুমকি পেয়েছেন এবং আততায়ীর হত্যাচেষ্টা থেকে বাঁচতে সক্ষম হয়েছেন। ১৯৯২ সালে তার উপর প্রথমবারের মত হত্যার চেষ্টা করা হয়। তিনি তখন কৈশোরে ছিলেন এবং তার দিকে তাক করা .৪৫ বন্দুককে ফেলে দিতে সক্ষম হয়েছিলেন। এল সালভাদোরের এলজিবিটি সোসাইটিকে তিনি ২০১৪ সালে জেনেভায় জাতিসংঘের ইউনিভার্সাল পিরিয়ডিক রিভিউতে প্রতিনিধিত্ব করেন।
  
  কার্লা এল সালভাদোরে এক দরিদ্র ক্যাথলিক পরিবারে জন্মগ্রহণ করেন। শিক্ষা এবং অত্যাচারী পরিবেশের মধ্য দিয়ে বড় হন তিনি। নয় বছর বয়সে তিনি রাজধানীতে চলে এসে রাস্তায় বসবাস শুরু করেন। এগারো বছর বয়সে দেহব্যবসায়ীদের চক্রে যুক্ত হন তিনি। সেখানে যৌন নির্যাতন, চাঁদাবাজি এবং নানারকম দলের সদস্যদের থেকে হত্যার হুমকি পেতেন তিনি। ১৯৯৩ সালে এক ক্রমিক খুনি, যিনি পূর্বে সামরিক বাহিনির সদস্য ছিলেন, তাকে নয়বার গুলি করে। এর ফলে মৃত্যুর কাছাকাছি চলে যান তিনি। দুই মাস কোমার পর তার জ্ঞান ফিরে আসে। নির্যাতনের মধ্যে তিনি মানবাধিকারকর্মী হিসেবে কাজ শুরু করেন। ১৯৯২ সালে রাজনৈতিক কারণে তিনি তার এইচআইভি পজিটিভ ফলাফলের কথা জনসম্মুকে আনেন। এর মাধ্যমে এলজিবিটিআই সদস্যদের এইচআইভি এবং অন্যান্য বিষয়ক অধিকার আদায়ে সোচ্চার হন তিনি। ১৯৯৭ সালে চাঁদা দিতে অস্বীকৃতি জানানোতে তিনি এমএস-১৩ দলের মাধ্যমে আবারও পাঁচবার গুলির আঘাতে গুরুতর আহত হন। একবছর পর আত্মরক্ষার জন্য তিন আক্রমণকারীকে আঘাত করা সত্ত্বেও ঐ অভিযোগে তাকে জেলে দেওয়া হয়। এখানে তাকে কিছু বছর আগে যারা মারতে চেয়েছিল তাদের সাথেই তাকে কারাকক্ষ ভাগ করে নিতে হয়। ফলে তিনি নির্যাতন, ধর্ষণের শিকার হন।
  
  অবদান 
  ২০০৮ সালে এভিলার রূপান্তরিত লিঙ্গকামীদের সহযোগিতার জন্য কমকেভিস ট্রান্স প্রতিষ্ঠা করেন। এটি প্রতিষ্ঠার কারণ ছিল রূপান্তরকৃত নারীরা বিভিন্ন দলে যেন অংশ নিয়ে প্রয়োজনীয় সহায়তা (যেমন এইচআইভির ক্ষেত্রে) পারে, তাদের বিরুদ্ধে হওয়া বৈষম্য, প্রতিনিধিত্বের সুযোগ না থাকা ইত্যাদির বিপক্ষে কথা বলার জন্য। ২৫ বছরে প্রায় ৬০০ ঘটনা ঘটেছে যেখানে এলজিবিটির মানুষেরা খুন হয়। কিন্তু এর কোনো বিচার হয়না।
  
  পুরস্কার 
  ২০১৭ সালে তিনি মার্টিন এনালস মানবাধিকার সংরক্ষক পুরস্কার লাভ করেন।
  
  তথ্যসূত্র
  
  বহিঃসংযোগ 
   কমকাভিস ট্রান্স ওয়েবসাইট
  
  বিষয়শ্রেণী:১৯৭৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:লিঙ্গ রূপান্তর অধিকারকর্মী
  বিষয়শ্রেণী:স্যালভাদোরের মানবাধিকারকর্মী
title: কার্লা এভিলার